SAD: U veljači niže cijene povećale prodaju kuća i stanova
Istovremeno, na najnižu razinu u pet godina pao je pokazatelj povjerenja Amerikanaca u ekonomiju što je jako važan parameter budući da 
Prodaja kuća u Sjedinjenim Državama porasla je prošlog mjeseca, ali zato što su cijene pale i to – u nekim sredinama – značajno. Novo istraživanje provedeno u deset velikih američkih gradova pokazuje da su cijene stanova i kuća u protekoj godini dana prosječno pale za 11 posto. To je najveći pad od kada se ovaj pokazatelj počeo pratiti 1987. godine. Najveći pad vrijednosti nekretnina bilježe Las Vegas i Miami od čak 19 posto. S 18 posto manjom vrijednošću kuća i stanova slijedi Phoenix, a potom Los Angeles i San Diego sa 16 posto. Dvoznamenkaste gubitke u ovom tržišnom parametru bilježe i Detorit, San Francisco, Tampa, Washington i drugi veći gradovi. Situacija u Denveru, Atlanti i Chicagu tek je nešto bolja, ali i tamo se bilježi pad vrijednosti kuća i stanova. Budući da građani ne mogu otplaćivati zajmove banke su u posjedu nekretnina koje prodaju na dražbama, pretežito po nižim cijenama, što je pridonijelo padu prosječne cijene kuća i stanova u Sjedinjenim Državama. Istovremeno, na najnižu razinu u pet godina pao je pokazatelj povjerenja Amerikanaca u ekonomiju što je jako važan parameter budući da na kupovinu građana otpada dvije trećine ekonomskih aktivnosti u Sjedinjenim Državama. Brojni građani režu troškove gdje god mogu, a sve manje ih se upušta u veća izdvajanja poput kupovine automobile ili novih elektronskih proizvoda. Većina prihoda odlazi na temeljne potrebe – prehranu, plaćanje računa i benzin. I još loših vijesti: stručnjaci očekuju daljnje dodatne gubitke radnih mjesta i rast inflacije.